Grammy Award

Grammy Award er en amerikansk utmerkelse som har blitt delt ut av Recording Academy (en sammenslutning av personer i den amerikanske musikkindustrien) siden 1959 for fremragende prestasjoner innen musikk. Prisutdelingen arrangeres hvert år i februar måned og blir betraktet som en parallell til Academy Award (Oscar) i film.

På samme måte som ved Oscar skjer utdelingen etter stemmer blant de stemmeberettigede i Recording Academy og ikke på grunn av popularitet eller antall solgte plater. Utmerkelsen har fått sitt navn etter det trofé som vinnerne mottar, en forgylt miniatyr av en gammeldags grammofon.

Antallet kategorier som belønnes er 105 innen 30 ulike genrer.

 Kuriosa 
 Den som har flest Grammyer er den klassiske dirigenten Georg Solti med til sammen 31 fram til sin død i 1997. 
 Rekorden for et band er 22 som holdes av det irske U2.
 Flest Grammys innen flest kategorier har jazzgitaristen Pat Metheny med 16 Grammys i 7 ulike kategorier.
 Trommeslageren Hal Blaine (som spiller i ulike konstellasjoner ved plateinnspillinger, spesielle konserter og lignende) spilte på den platen som vant kategorien Årets plate i seks år på rad mellom 1966 og 1971.
 Den yngste vinneren av en Grammy er LeAnn Rimes.
 De personene som har vunnet flest Grammyer på et år er Michael Jackson og Carlos Santana, med 8 stykker hver.
 Mestvinnende kvinnelig artist er Beyoncé Knowles med 28 priser og 79 nominasjoner per 2021.
 Mestvinnende mannlig artist er Quincy Jones som har vunnet 27 Grammy-priser og har 76 nominasjoner.

Referanser

 Eksterne lenker 



Kategori:Utmerkelser etablert i 1959